बड़सर: उपमंडल के तहत आने वाले क्षेत्रों में आई.पी.एच. विभाग ने 2 वर्षों के पानी के बिल उपभोक्ताओं को थमाए हैं। विभाग द्वारा उपभोक्ताओं को 2 साल का लगभग 686 रुपए का बिल थमा दिया है, जिससे उपभोक्ताओं में विभाग के प्रति काफी रोष पनप रहा है। दरअसल आई.पी.एच. विभाग ने उपमंडल के तहत आने वाले क्षेत्रों में बड़सर, बल्याह, भकरेड़ी, बणी, बिझड़ी, गारली, कड़साई, व्याड़, दलचेहड़ा, कलवाल व चकमोह आदि दर्जनों पंचायतों के गांवों में भारी भरकम बिल दिए जा रहे हैं। उपभोक्ताओं ने कहा कि आई.पी.एच. विभाग द्वारा अक्तूबर, 2016 से लेकर जुलाई, 2018 तक बिल दिया गया है।